Diari Oficial de la Generalitat Valenciana


Sumari del DOGV 4678, del 27-01-2004 (2004/326)

Subhasta número G-90/5078-A a instància de Transportes Azkar, SA, com a conseqüència d'haver refusat la mercaderia transportada tant pel remitent com pel consignatari.
-----------------------------------------------------------------------------------------------------------------------------------------------------------------------

### Dades del document

Número de DOGV
:   4678

Data del DOGV
:   27-01-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/326


Organisme emissor
:   Conselleria d'Infraestructures i Transport

Tipus de document
:   Subhasta

Subhasta número V-42/8100-K a instància de Transportes Azkar, SA, com a conseqüència d'haver refusat la mercaderia transportada tant pel remitent com pel consignatari. [2004/X326]
  
El president de la Junta Arbitral de Transports de València comunica:
  
Conclosos els tràmits oportuns en l'expedient X-73/5134-B, seguit a instància de Transportes Azkar, SA, amb domicili al polígon industrial de Riba-roja de Túria, sector 13, carrer 14, parcel·la 52, de Riba-roja de Túria, com a conseqüència d'haver refusat la mercaderia transportada tant pel remitent com pel consignatari, se'n procedix a la pública subhasta, per un termini de 10 dies abans de la data del primer dia de subhasta, del material que després s'hi especificarà, i s'assenyala perquè l'acte de rematada tinga lloc en les sales d'esta Conselleria, situada a l'avinguda de Blasco Ibáñez, 50, 5a planta, de València, el dia 19 de febrer de 2004, a les 12.00 hores, amb les prevencions següents:
  
Primer. Les postures hauran de realitzar-se a l'alça a partir del preu indicat com a base de licitació.
  
Segon. Des de l'anunci fins a la data de la realització de la subhasta les postures es faran per escrit, en sobre tancat, en el qual s'inclourà el resguard de la fiança, que es presentaran davant del cap del Servici d'Arbitratge i en el domicili citat de la Conselleria d'Infraestructures i Transport. L'obertura, que serà pública, es realitzarà a les 12.00 hores del mencionat dia 19 de febrer de 2004, al lloc indicat. El sobre que contindrà l'oferta i el resguard de la fiança haurà de tindre consignat en la portada el número d'expedient objecte de la subhasta a què es concorre.
  
Tercer. Només l'executant podrà fer postura en qualitat de cedir la rematada a un tercer.
  
Quart. Per a prendre part en la subhasta, els licitadors hauran d'ingressar prèviament en el compte número 8167-7756-26-1830894182, de l'entitat Bancaixa, el 10% del preu de taxació (valoració) que servix de tipus per a la subhasta, sense este requisit no podran ser admesos a licitació. El dit 10% sobre el tipus serà fix per a qualsevol de les dates de subhasta.
  
Cinqué. Els adjudicataris dels béns hauran de completar el pagament en l'acte davant de la taula de subhasta o per mitjà d'ingrés en el compte més amunt mencionat, immediatament posterior a l'adjudicació o en el dia següent hàbil a la realització de la subhasta. Si no es verifica el pagament en el termini i en la forma adequada, l'adjudicatari perdrà el seu dret, així com, si és procedent, la quantitat depositada com a fiança prèvia a la licitació.
  
Sisé. Si no hi ha postors en la primera subhasta, s'assenyala per a la segona el dia 20 de febrer de 2004, a les 12.00 hores, en el mateix lloc ja citat, per a la qual servirà de tipus el 75% de la valoració, i no s'admeten postures inferiors als dos terços del dit tipus.
  
Seté. La tercera subhasta es realitzarà, si és procedent, el dia 23 de febrer de 2004, a les 12.00 hores, en el referit lloc, i la postura mínima és de 110 e, i es declararà deserta la subhasta en aquelles ofertes inferiors a esta quantitat.
  
Béns objecte de la subhasta:
  
Vint-i-una impressores de la marca Lexmark, de distints models com ara Z45se, Z25,X83, Z23e, X80 i Z33. El preu valorat d'esta mercaderia és de 252 e.
  
El dit material está depositat per a la seua comprovació, en horari de 9.30 a 14 hores, en els locals de l'empresa Transportes Azkar, SA, amb domicili en el polígon industrial de Riba-roja de Túria, sector 13, carrer 14, parcel·la 52, de Riba-roja de Túria, València.